Talib Karim

Allahyarham Dato Haji Talib Bin Karim menjadi Ketua Menteri Melaka yang ketiga iaitu dari 6 Oktober 1967 hingga 31 Julai 1972 . Beliau pernah menjadi Ahli Dewan Undangan Negeri Alor Gajah dan Speaker DUN Melaka. Beliau merupakan anak jati negeri Melaka yang pertama dilantik sebagai Ketua Menteri Melaka kerana sebelum beliau ialah Tan Sri Dato' Osman Talib berasal dari Perak dan Ghafar Baba pula walaupun dibesarkan di Melaka, berasal dari Negeri Sembilan. 

Dato Haji Talib Bin Karim dilahirkan pada 1 April 1911 di Kampung Baru, Alor Gajah, Melaka. Beliau merupakan anak sulung daripada empat orang adik beradik.  

Beliau menyambung pengajian setelah pengajian menengah di Madrasah Islamiyah Al-Hidayah di Padang, Indonesia. 

Pada tahun 1936, beliau berkahwin dengan Norkiah binti Hashim yang merupakan sepupu kepada Pengetua Madrasah Islamiyah Al-Hidayah.  

Pada tahun 1939, beliau kembali ke Tanah Melayu. 

Sekembalinya beliau ke Kampung Baru, Alor Gajah, beliau terus aktif dalam bidang politik. Beliau aktif dalam gerakan menentang Malayan Union . Beliau dilantik menjadi Ketua Menteri Melaka yang ketiga pada tahun 1967 hingga tahun 1972.

Pendidikan
Beliau mendapat pendidikan awal di Sekolah Melayu Alor Gajah, kemudian melanjutkan pelajarannya ke High School, Melaka pada tahun 1930.

Anugerah
Sebagai menghargai jasa-jasa beliau Dato Haji Talib Bin Karim dianugerahkan pingat OKSJ dan JP. Nama beliau juga diabadikan pada Sekolah Menengah Kebangsaan Dato' Haji Talib Karim pada 1969. Nama lama sekolah ini ialah Sekolah Menengah Kebangsaan Alor Gajah.

Rujukan

Anggota Pertubuhan Kebangsaan Melayu Bersatu
Ketua Menteri Melaka
Melaka